Ego Spontius Cuselli dominus notifico omnibus tam futuris quam presentibus quod dedi et concessi Maria uxore mea laudante et Spontio filio meo Deo et Sancte Marie de Maceriis in elemosinam per totam terram meam pedagium de propriis cadrigis et de omnibus propriis negotiationibus et unum mansum. Quapropter monachi de predictis Maceriis concesserunt mihi et Marie uxori mee et Galtero et Spontio filiis meis et filiabus meis participationem omnium benefitiorum suorum et auditis obitibus nostris plenarium offitium ut uni monachorum. Hoc siquidem factum est anno ab Incarnatione Domini Mo Co LXXXo VIIIo et similiter concessi et dedi Lesuentex de propriis rebus quas vendent vel ement per totam terram meam. Huius rei testes sunt : Garinus capellanus Cuselli et Hugo Aloerx de Sancto Amoro, Guido monachus de Miratorio, Fromundus de Tremelay, Guichardus de Coterel, Bonusfilius cellerarius in cuius domo hoc factum est, Petrus de Toere prepositus Brengei qui Petrus dedit et concessit laudante Guillelmeta uxore sua, Gilone, Bernardo filiis suis laudantibus redecimationem pedagii de Brengeio pro remedio animarum suarum et pro partipationem benefitiorum de Maceriis. Et ut hoc magis ratum habeatur imperpetuum meo proprio sigillo precepi muniri presentem cartulam. Sciendum autem quod mansum quod dedi prefatis monachis est ad Bregeium de donatione pedagii Petri prepositi Brengei sunt testes isti : Maria domina Cuselli, Gallo de Cuse, Galterus paneterius, Stephanus, Guillelmus de Clarevallis et plures alii.